ร้าน sukishi เป็นร้านchainอาหารเกาหลีที่เน้นแนวปิ้งย่างเป็นหลัก แต่ก็จะมีซูชิ และอาหารจานเดียวบ้างพอประมาณค่ะ ร้านนี้ตอนเด็กๆทานบ่อยมาก พอโตมาไม่รู้ทำไมไม่ค่อยได้ทานแล้ว ทั้งๆที่จริงๆขอสารภาพดลยว่าชอบทาน sukishiมากฮ่าๆ ซึ่งกลับมาทานครั้งนี้ก็ยังรู้สึกอร่อย หมูนุ่มดีมีคุณภาพดีเหมือนเดิม ที่ชอบสุดๆ คงเป็นพวกปิ้งย่าง ที่ทานกับน้ำจิ้มรสเด็ดที่ปรุงออกมาแนวถูกปากคนไทยดี รสจัดจ้าน เค็มเปรี้ยวหวานนิดๆ กลิ่นหอมงาดี ทานกับเนื้อย่างปรุงรสหมักๆมาแล้ว ฟินดีทีเดียวว

••พิกัติ&บรรยากาศ••
 การเดินทางมาก็ไม่ยาก จะใช้ถนนเส้นบางนาตราดเข้าทางหน้าห้าง หรือมาทางอุดมสุขก็จะมีซอยลัดมาทางเซนทรับบางนาได้เช่นกัน

สาขานี้ตั้งอยู่ที่ชั้น 2 ของ central bangnaค่ะ ฝั่งขวาๆสุดมุมสุดเลย ติดกับ AKA หาไม่ยากค่ะ

ภายในร้านถึงจะเป็นร้านปิ้งย่างแต่ต้องยอมรับในความสะอาด และระบบระบายอากาศที่ดีมากๆ ออกมาตัวเกือบจะไม่มีกลิ่นปิ้งเลย

••เมนูที่สั่งวันนี้••
- setหมูคุโรบุตะ&ซีฟู๊ต 559 บาท
เซตนี้ประกอบไปด้วยหมูคุโรบุตะ ที่มีทั้งเนื้อสันใน กับเบคอน และมีปลาแซลมอนอีก 2 ชิ้น หอยแมลงภู่นิวซีแลนด์ 1ตัว กับ เห็ดออรินจิ ฝานบางๆมาอีกพอประมาณ 

เซตนี้รสชาติโอเคค่ะ หมูนุ่มดีมาก อร่อยจริง ส่วนที่เป็นเบคอนก็มันหอมกำลังดี ไม่มากไป ย่างแล้วกลิ่นหอมอร่อย แต่หอมซอยที่โรยมาด้านบนหมูจริงๆแทบไม่ได้รสชาติ เพราะ พอปิ้งหอมร่วงลงไปในเตาหมดเลย555 เข้ากับน้ำจิ้มที่เป็นสูตรเด็ดของร้านดีมาก

สำหรับปลาแซลมอนก็สดหวานนุ่มดี นำมาปิ้งไม่ต้องนานมาก อร่อยดี ชอบค่ะ แต่หอยแมลงภู่เหนียวไปหน่อย รสชาติเฉยๆ
(3.5/5ดาว)

เซตนี้เราว่าคุ้มพอประมาณ แต่เนื้อในเซตไม่ค่อยหลากหลายเท่ากับเซตครอบครัวปกติ ที่จะมีซี่โครงอะไรด้วย และเซตนี้ไม่มีผักหอมกับกระเทียมมาให้แกล้มเหมือนเซตหมูปกติ ถ้ามีผักมาให้คงดีมากค่ะ ทานตัดรสชาติบ้าง

- Yakiniku don 160 บาท
ชามนี้สั่งมาทานเพิ่มเพราะ ยังไม่อิ่มเท่าไหร่ ฮ่าๆ จานนี้เสริฟเป็น a la carte ค่ะ หมูนุ่มดีพอใช้ได้ รสชาติหวานๆเค็มๆหมักเนื้อหมูมาโอเค แต่ไม่หอมมากเท่ากับปิ้งเอง โดยรวมแล้วรสชาติโอเคพอทานได้ แต่ไม่โดดเด่นมาก เหมาะสำหรับคนอยากทานจานเดี่ยวง่ายๆ ใช้เวลาไม่มาก ไม่ต้องปิ้งเอง ชามนี้แนะนำค่ะ
(3/5ดาว)

- กิมจิ 60 บาท
จริงๆสั่งเซตปิ้งๆจะมีกิมจิถ้วยเล็กๆมาให้ด้วยอยู่แล้ว แต่คนที่ไปทานด้วยเกิดติดใจ เลยสั่งเพิ่มอีกชาม ได้มาชามใหญ่กว่าที่คิดมาก ทานคู่กับปิ้งย่างตัดเลี่ยน ได้รสเผ็ดๆ กับกลิ่นกิมจิไปด้วย แต่ส่วนตัวแล้วเรายังไม่ได้ปลื้มกับกิมจิที่นี่มากนัก ผักยังหมักซอสไม่ค่อยเข้าเนื้อมาก
(3/5ดาว)

- ข้าวผัดกระเทียม ชามละ 35 บาท
ข้าวผัดกระเทียมที่นี่ทำได้โอเคมากค่ะ ยอมรับเลย ข้าวเหนียวหอมร่วน อร่อยจริงๆ ข้าวผัดที่นี่ใช้ไฟอ่อนๆผัดนานถึง 10-15นาทีเลยทีเดียว ทานกับเนื้อหมูย่างร้อนๆ อร่อยมากเลย
(4/5ดาว)

เรื่องรสชาติให้ 3.5 ดาวค่ะ อร่อยใช้ได้เลย ชอบน้ำจิ้มที่นี่มากค่ะ เอาเนื้อย่างร้อนๆจิ้มน้ำจิ้ม มาทานกับข้าวผัดกระเทียมสูตรเด็ดของที่ร้านแล้ว ถูกปากดีทีเดียว ราคาทั้งหมดวันนี้รวมvat /service charge และค่าน้ำด้วย เป็น1,022 บาท ทาน2 คน กำลังดี ถือว่าราคาไม่ถูกแต่ไม่แพงค่ะ

ถ้าใครมาห้างแล้วไม่รู้จะทานอะไร แนะนำร้านนี้ให้ลองเข้ามาทานกันค่ะ คงจะชอบทีเดียว